
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 467 

13 Μαΐου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4,312 στρεμμάτων στη 
θέση «Νταμάρι» περιοχής Κοινότητας Ερατεινής Ν. 
Φωκίδας . 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη απαλλοτρίωσης χώρου στην περιοχή 104 (Ελ- 
ληνορώσων 11) παρά τις οδούς Κουνεμένου και Ου- 


ράνη . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου πόλεως Πύργου Ν. Ηλείας στο 
Ο.Τ. 270 παρά το 6ο Δημοτικό Σχολείο . 3 

ΑΝΑΚΟΙΝΩΣΕΙΣ 

Ανακοίνωση καταβολής αποζημίωσης προσκυρουμέ- 
νου Οικοπεδικού τμήματος λόγω προσκυρώσεως σε 
οικόπεδο του ΙΚΑ θεσ/νίκης . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 446 (1) 

Κήρυξη αναδασωτέας έκτασης 4,312 στρεμμάτων στη 
θέση «Νταμάρι» περιοχής Κοινότητας Ερατεινής Ν. 
Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τις διατάξεις: 


α) Του Ν. 3200/55 «Περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα 
με το Ν.Δ. 532/70». 

β) Του άρθρου 117 παρ. 3 του Συντάγματος. 

γ) Των άρθρων 38 παρ. 1 και 41 παρ. 1 του Ν. 998/79 
«Περί προστασίας των δασών και των δασικών γενικά 
εκτάσεων της Χώρας». 

2. Τις με αριθμ. α) 160417/1180/8.7.1980, β) 182447/ 
3049/24.9.1980 και γ) 141823/24.2.83 Δ/γές του 
Υπουργείου Γεωργίας. 

3. Την με αριθ. 236/92/18.3.94 αναφορά του Δασαρ¬ 
χείου Λιδορικίου για την κήρυξη αναδασωτέας έκτασης 
4,312 στρεμμάτων στη θέση Νταμάρι του δημοσίου δά¬ 
σους της Κοινότητας Ερατεινής που εκχερσώθηκε παρά¬ 
νομα, αποφασίζουμε: 

1. Κηρύσσουμε αναδασωτέα, με σκοπό τη διατήρηση 
του χαρακτήρα της δασικής έκτασης, ώστε να αποκλειστεί 
η διάθεση αυτής για άλλο προορισμό και να αναδασωθεί 
τεχνιτά, της δημοσίας δασικής έκτασης εμβαδού τεσσά¬ 
ρων στρεμμάτων και 312 τ.μ. που βρίσκεται στη θέση Ντα¬ 
μάρι περιφέρειας Κοινότητας Ερατεινής του Νομού Φωκί¬ 
δας, προσδιορίζεται από τα στοιχεία 1,2,3,4,5,6,7,8,9, 
1 και έχει όρια: 

ΑΝΑΤΟΛΙΚΑ Με δημόσια δασική έκταση διεκδικούμενη 
απο Κ. Καρακώστα και Κων. Φάκαλο. 

ΔΥΤΙΚΑ: Με Δημόσια δασική έκταση. 

ΒΟΡΕΙΑ: Με Δημόσια δασική έκταση που διεκδικείται 
από Ευθ. Στεργίου. 

ΝΟΤΙΑ: Με αγρό Τζίνη. 

όπως φαίνεται στο συνημμένο διάγραμμα, που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 22 Απριλίου 1994 
Ο Νομάρχης 

ΑΝΑΣΤ. ΓΑΡΥΦΑΛΛΙΔΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 503 (2) 

. Κήρυξη απαλλοτρίωσης χώρου στην περιοχή 104 (Ελλη- 
νορώσων II) παρά τις οδούς Κουνεμένου και Ουράνη. 

ΤΟ ΔΗΜΟΤΙΚΟ ΣΥΜΒΟΥΛΙΟ ΔΗΜΟΥ ΑΘΗΝΑΙΩΝ 
Συνεδρίαση 7η της 21.3.1994 
Αφού έλαβε υπόψη του: 

1. Το με αρ. πρωτ. 21061/545/94 Δημαρχιακό έγγραφο 
και ολόκληρο το σχετικό φάκελλο. 

2. Τις περί απαλλοτριώσεων διατάξεις του Δημοτικού 
και Κοινοτικού Κώδικα (αρθ. 243 του Π.Δ. 76/85 όπως 
ισχύει σήμερα αρ. 257 και 258). 

3. α) Το Ν.Δ. 797/71 περί απαλλοτριώσεων ακινήτων. 

β) Το από 17.7.23 Ν.Δ. περί σχεδίων πόλεων κλπ. 

γ) Το Ν. 5269/31 περί δομήσεως επί ρυμοτομουμένων 
ακινήτων όπως τροποποιήθηκαν και συμπληρώθηκαν με¬ 
ταγενέστερα. 

4. Τις 849/83 και 850/83 απόφασεις του Σ.τ. Ε. περί κη- 
ρύξεως των απαλλοτριώσεων για κοινή ωφέλεια με έκ¬ 
δοση ιδιαίτερης πράξης. 

5. Την 1947/89 Α.Δ.Σ. (ΦΕΚ 17Δ718.1.1990) η οποία 
θεσμοθετεί τμήμα του Ο.Τ. 59 Κοινωφελή χώρο για κοι¬ 
νωνικό κτίριο στην οδό Ουράνη, όπως φαίνεται στο σχέδιο 
που συνοδεύει την αναφερόμενη 1947/89 Α.Δ.Σ. 


6. Την από 17.11.93 προκαταρκτική μελέτη κλειστών 
αιθουσών Γ υμναστικής της Δ/νσης Αρχιτεκτονικού. 

7. Το με αρ. 11922/93 έγγραφο της Δ/νσης Δημ. Πε¬ 
ριουσίας με το οποίο γίνεται γνωστό ότι προσπάθειες για 
απόκτηση του χώρου με συμβατικό διακανονισμό δεν απέ¬ 
δωσαν. 

8. Το με αρ. 2548/α/90 κτηματολογικό διάγραμμα της 
δ/νσης Τοπογραφικού, όπως αυτό συμπληρώθηκε με κτη- 
ματολογικό πίνακα της Δ/σης Σχ. Πόλεως στο οποίο φαί¬ 
νεται ο προς απαλλοτρίωση χώρος περιγραφόμενος από 
τα στοιχεία ΑΒΓΔΑ. αποφασίζει ομόφωνα: 

Εγκρίνει την κήρυξη απαλλοτρίωσης του χώρου στην 
περιοχή 104 (Ελληνορώσων II) παρά την οδό Κουνεμένου 
και Ουράνη, ιδιοκτησίας των Δ. Φυτά, Γεωργ. Φυτά, Χρ. 
Φυτά, Καλλιόπη συζ. Γ. Διέλα, Ε. Δαμάτογλου και Μ. συζ. 
αν. Μακρή, σύμφωνα με τις διατάξεις του Δημοτικού και 
Κοινοτικού Κώδικα (άρθρο 243 του Π.Δ. 76/1985, όπως 
ισχύει σήμερα άρθρο 257 και 258). 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του δήμου, το ύψος 
της οποίας δεν μπορεί να προσδιοριστεί διότι εκκρεμεί 
καθορισμός τιμής μονάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΡΤΕΜΗΣ ΑΝΑΠΛΙΩΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 44 (3) 

Τροποποίηση σχεδίου πόλεως Πύργου Ν. Ηλείας στο Ο.Τ. 

270 παρά το 6ο Δημοτικό Σχολείο. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Π.Δ. «Περί σχεδίων 
Πόλεων και Κωμών του κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Β.Δ./τος 712/70 «Περί καθορισμού 
των διατηρουμένων αρμοδιοτήτων του Υπουργού Δημο¬ 
σίων Έργων», που εκδόθηκε κατόπιν του 532/70 Ν.Δ/τος 
όπως μετά τροποποιήθηκαν και συμπληρώθηκαν με τα 
Β.Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τις διατάξεις του Ν. 1337/83 «Περί επεκτάσεως Πο- 
λεοδομικών σχεδίων». 

7. Τις διατάξεις του Ν. 1577/85 ΦΕΚ 210Α/18.12.85 
«Περί Γ.Ο.Κ.». 

8. Τις διατάξεις του Ν. 1558/85 ΦΕΚ 137Α/26.7.85 
«Κυβέρνηση και Κυβερνητικά όργανα». 

9. Τις διατάξεις του Π.Δ/τος 183/86 ΦΕΚ 70Α/5.6.86 
και τις Εγκ. 117/20.6.86 και 119/1.7.86 του Υ.ΠΕ.- 
ΧΩ.Δ.Ε. «Σχετικά με έγκριση τροποποιήσεων και καθορι¬ 
σμού όρων δόμησης από τους Νομάρχες». 

10. Την αριθ. πρωτ. 9156/14.12.93 Απόφαση Νομάρχη 
Ηλείας «Σχετικά με συγκρότηση Συμβουλίου Χ.Ο.Π. Ν. 
Ηλείας». 

11. Το από 9.2.40 Δ/γμα ΦΕΚ 63Α/17.2.40 περί ανα- 
θεωρήσεως και επεκτάσεως του σχεδίου πόλεως Πύργου 


και επιβολής οικοδομικών περιορισμών. 

12. Το ΦΕΚ 50/21.1.1976 που δημοσιεύθηκε η δέ¬ 
σμευση του Χώρου για την ανέγερση του 6ου Δημοτικού 
Σχολείου. 

13. Την αριθ. 19/84 Απόφαση του Δημοτικού Συμβου¬ 
λίου Πύργου με την οποία προτείνεται η τροποποίηση σχε¬ 
δίου πόλεως παρά το 6ο Δημοτικό Σχολείο. 

14. Το Τοπογραφικό διάγραμμα που συνοδεύει την 
απόφασή μας αυτή με κλίμακα 1:500 που υπογράφεται 
από τον Αρχ. Μηχανικό Λεωνίδα θεοχάρη με ημερομηνία 
Ιανουάριος 1994 στο οποίο απεικονίζεται η θέση του 6ου 
Δημοτικού Σχολείου με τον περιβάλλοντα χώρο του. 

15. Το αριθ. αριθ. πρωτ. 11528/4.1.94 έγγραφο της Δ/ 
νσης Τ.Υ.Ν. Ηλείας σχετικά με αποδέσμευση τμήματος 
οικοπέδου παρά το 6ο Δημ. Σχολείο. 

16. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 2/94 πρακτικό αυτού θέμα, απο¬ 
φασίζουμε: 

Εγκρίνουμε την τροποποίηση του σχεδίου πόλεως Πύρ¬ 
γου και αποχαρακτηρίζουμε από χώρο Σχολείου, τα οικο- 
πεδικά τμήματα με τα στοιχεία Τ.Α'.Ζ.Ε.Λ.Τ και Υ.Ο.Π.Ρ.- 
Σ.Φ.Υ, και χαρακτηρίζουμε συνέχεια του χώρου για Σχο¬ 
λείο το τμήμα με τα στοιχεία Δ.Λ.Υ.Ξ.Ν.Μ.Δ και σύμφωνα 
με τον υπάρχοντα μανδρότοιχο, όπως λεπτομερώς απει¬ 
κονίζεται στο τοπογραφικό που συνοδεύει την Απόφασή 
μας αυτή και αποτελεί παράρτημά της. 

Από τις διατάξεις της παραπάνω Αποφάσεως δεν προ- 
καλείται δαπάνη σε βάρος του Δήμου Πύργου. 

Κατά της Αποφάσεως αυτής επιτρέπεται προσφυγή 
στον Υπουργό ΠΕΧΩΔΕ «ΜΟΝΟ ΓΙΑ ΠΑΡΑΒΑΣΗ ΝΟΜΟΥ 
(ΕΎΠΕΧΩΔΕ 42/93). 

Η απόφασή μας αυτή που ισχύει από την δημοσίευσή 
της να δημοσιευθεί στην εφημερίδα της Κυβερνήσεως και 
το σχέδιο που την συνοδεύει θα αναρτηθεί στο κτήριο της 
Πολεοδομίας επί 1 δημέρες μετά την δημοσίευση. 

Πύργος, 25 Απριλίου 1994 

Ο Νομάρχης 
Γ. ΜΠΡΕΓΙΑΝΝΗΣ 

ΑΝΑΚΟΙΝΩΣΕΙΣ 

(4) 

Ανακοίνωση καταβολής αποζημίωσης προσκυρουμένου 
Οικοπεδικού τμήματος λόγω προσκυρώσεως σε οικό¬ 
πεδο του ΙΚΑ θεσ/νίκης. 

Γνωστοποιείται, σε κάθε ενδιαφερόμενο, ότι με το 
2.657/13.10.1993 γραμμάτιο σύστασης παρακατάθεσης, 
που κατατέθηκε στη συμβολαιογράφο Θεσσαλονίκης ΜΑ¬ 
ΡΙΑ I. ΓΥΦΤΕΑ, που συνέταξε την με αριθμό 9.515/ 
29.10.1993 πράξη κατάθεσης, το ΝΠΔΔ ΙΔΡΥΜΑ ΚΟΙ¬ 
ΝΩΝΙΚΩΝ ΑΣΦΑΛΙΣΕΩΝ - ΙΚΑ (Αγ. Κων/νου 8, Αθήνα), 
κατέθεσε στο ταμείο Παρακαταθηκών και Δανείων Θεσσα¬ 
λονίκης ποσό τεσσάρων εκατομμυρίων τριακοσίων εξήντα 


δύο χιλιάδων (4.362.00) δραχμών, ως αποζημίωση, που 
καθορίσθηκε με την 28/1991 απόφαση του Μονομελούς 
Πρωτοδικείου Θεσσαλονίκης, για την, κατόπιν της με 
αριθμό 4.988/15.12.1983 (αριθμ. πρωτ. 21.5.50/ 
15.12.1983) πράξης τακτοποίησης του Π.Γ.Θ., που κυρώ¬ 
θηκε με την με αριθμό ΑΠ/ΤΑ/ΟΙΚ./46367/ απόφαση του 
Νομάρχη Θεσσαλονίκης, προσκύρωση σε οικόπεδο του 
ΙΚΑ του οικοπεδικού τμήματος 1-2-3-1 εμβαδού 72,70 
τ.μ., που στην παραπάνω πράξη φέρεται να ανήκει στο 
Δασαρχείο Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Απριλίου 1994 
Ο Πληρεξούσιος Δικηγόρος του ΙΚΑ 
ΧΡΗΣΤΟΣ ΕΥΑΓΓ. ΚΩΣΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



